ಸ್ಟಾರ್ ಕ್ಯಾಂಪೇನ್ ಗಳ ಪ್ರಚಾರದಿಂದ ಚುನಾವಣೆ ಗೆಲ್ಲಲು ಆಗಲ್ಲ :ಮಾಜಿ ಸಿಎಂ ಹೆಚ್.ಡಿ ಕುಮಾರಸ್ವಾಮಿ ತುಮಕೂರು : ಸ್ಟಾರ್ ಕ್ಯಾಂಪೇನ್ ಗಳ ಪ್ರಚಾರದಿಂದ ಚುನಾವಣೆ ಗೆಲ್ಲಲು ಆಗಲ್ಲ , ಮಂಡ್ಯ ಚುನಾವಣೆ ಬೇರೆ , ಈ ಉಪ ಚುನಾವಣೆಯೇ ಬೇರೆ ಎಂದು ಮಾಜಿ ಸಿಎಂ ಹೆಚ್ . ಡಿ ಕುಮಾರಸ್ವಾಮಿ ಅವರು ಹೇಳಿದ್ದಾರೆ . ಆರ್ . ಆರ್ ನಗರದಲ್ಲಿ ಬಿಜೆಪಿ ಅಭ್ಯರ್ಥಿ ಮುನಿರತ್ನ ಪರ ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಅವರ ಪ್ರಚಾರ ಕೈಗೊಂಡಿರುವ ಕುರಿತು ಶಿರಾದ ಸೋರೆಕುಂಟೆಯಲ್ಲಿ ಮಾಧ್ಯಮದ ಜೊತೆ ಮಾತನಾಡಿದ ಅವರು , ಮಂಡ್ಯದಲ್ಲಿ ಲೋಕಸಭೆ ಅಭ್ಯರ್ಥಿ ಪರ ಕಾಂಗ್ರೆಸ್ ಬಿಜೆಪಿ , ರೈತ ಸಂಘ ಒಟ್ಟಾಗಿ ಕೆಲಸ ಮಾಡಿದರು . ಮಂಡ್ಯ ಪಕ್ಷೇತರ ಅಭ್ಯರ್ಥಿ ಪರ ಮಾಧ್ಯಮದವರು ಅನುಕಂಪ ತೋರಿದ ಹಿನ್ನೆಲೆಯಲ್ಲಿ ಗೆದ್ದರು . ಸ್ಟಾರ್ ಕ್ಯಾಂಪೇನ್ ನಿಂದ ಯಾರು ಗೆದ್ದಿಲ್ಲ . ಮತ ಕೇಳ್ತಾರೆ ಹೋಗ್ತಾರೆ ಅಷ್ಟೇ . ಸ್ಟಾರ್ ಗಳು ಜನರ ಕಷ್ಟ ಸುಖ ಕೇಳಲು ಬರಲ್ಲ ಎಂದಿದ್ದಾರೆ . ಶಿರಾದ ಮದಲೂರುಕೆರೆಗೆ ನೀರು ಕೊಡುವ ವಿಚಾರದ ಬಗ್ಗೆ ಮಾತನಾಡಿದ ಅವರು , ಬಿಜೆಪಿ ಸರ್ಕಾರ ಐದು ವರ್ಷ ಇತ್ತು . ಆಗ ನೀರು ಕೊಡದವರು ಈಗ ಕೊಡ್ತಾರಾ ? ಬೇರೆ ಬೇರೆ ಜಿಲ್ಲೆಗಳಿಂದ ಕೇಸರಿ ಟವೆಲ್ ಹಾಕಿಕೊಡವರನ್ನ ಕರೆತಂದಿದ್ದಾರೆ . ಸಮ್ಮಿಶ್ರ ಸರ್ಕಾರ ಬಿದ್ದು , ಹೊಸ ಸರ್ಕಾರ ಬಂದಿದೆ . ಅದು ಮುಗಿದ ಅಧ್ಯಾಯ ಮಾತನಾಡೋದು ಬೇಡ . ಜನತೆಯ ಪರಿಸ್ಥಿತಿ ಎಲ್ಲಿಗೆ ತಂದಿದ್ದಾರೆ . ಮೈತ್ರಿ ಸರ್ಕಾರ ಬೀಳಲು ಯಾರು ಕಾರಣ ಅಂತ ಚರ್ಚಿಸುವ ಸಮಯ ವಲ್ಲ ಎಂದು ಹೆಚ್ಡಿಕೆ ಹೇಳಿದರು . ಶಿರಾದಲ್ಲಿ ಜೆಡಿಎಸ್ ಸೊಲುತ್ತೆ ಎಂಬ ಸಚಿವ ಆರ್ . ಅಶೋಕ್ ಹೇಳಿಕೆಗೆ ಪ್ರತಿಕ್ರಿಯೆ ನೀಡಿದ ಅವರು , ಅಶೋಕ್ ಗೂ ಶಿರಾಗೂ ಸಂಬಂದವೇನು ? ಎಷ್ಟು ಹಳ್ಳಿವೆ , ಕಷ್ಟವೇನು , ಪರಿಸ್ಥಿತಿ ಏನು ಅಂತ ಅವರಿಗೆ ಗೊತ್ತಿದ್ಯಾ ? ಬಂದ್ರು ಟಾಟಾ ಮಾಡಿ ಹೋಗಿದ್ದಾರೆ . ಎಲ್ಲೋ ಬೆಂಗಳೂರಲ್ಲಿ ಕುಳಿತು ಶಿರಾದಲ್ಲಿ ಜೆಡಿಎಸ್ ಗೆಲ್ಲಲ್ಲ ಅಂತಾರೆ . ರೈತರ ಪಕ್ಷದ ಪರ ಅಶೋಕ್ ಸರ್ಟಿಫಿಕೇಟ್ ಕೊಡುವ ಅಗತ್ಯವಿಲ್ಲ . ಆಸೆ ಆಮೀಷಕ್ಕೆ ಶಿರಾ ಜನರು ಬಲಿಯಾಗಿಲ್ಲ ಎಂದರು . ಕೆ . ಆರ್ . ಪೇಟೆಯಲ್ಲಿ ಏನ್ ಮಾಡಿ ಎಂಎಲ್ ಎ ಆಗಿದ್ದಾರೆ . ಬಿಜೆಪಿ ಸರ್ಕಾರ ಕೋಟಾ ನೋಟ್ ಕೊಟ್ಟಿದ್ಯಾ ? ಅಸಲಿ ನೋಟ್ ಕೊಟ್ಟಿದ್ಯಾ ? 1000 ಕೋಟಿ ಕೋಟಾ ನೋಟ್ ಕೊಟ್ಟಿದ್ದಾರೆ . ಅಲ್ಲಿನ ರಾಜಕಾರಣ ಬೇರೆ , ಶಿರಾ ರಾಜಕೀಯ ಬೇರೆ . ಕುಮಾರಸ್ವಾಮಿ ಸರ್ಕಾರದಲ್ಲಿ ಕೊಟ್ಟ ದುಡ್ಡೇ ಸಿಎಂ ಬಿಎಸ್ ವೈ ಕೆಲ ಶಾಸಕರ ಕ್ಷೇತ್ರಕ್ಕೆ ದುಡ್ಡು ಕೊಟ್ಟಿಲ್ಲ ಎಂದು ಮಾಜಿ ಸಿಎಂ ಹೆಚ್ಡಿಕೆ ಅವರು ನಾರಾಯಣ್ ಗೌಡ ಅವರಿಗೆ ಟಾಂಗ್ ಕೊಟ್ಟಿದ್ದಾರೆ .